Document ID: 32002R2156

Kommissionens forordning (EF) nr. 2156/2002
af 4. december 2002
om fastsættelse for produktionsåret 2002/03 af den endelige støtte for visse bælgplanter
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1577/96 af 30. juli 1996 om indførelse af en særlig støtte for visse bælgplanter(1), senest ændret ved forordning (EF) nr. 811/2000(2), særlig artikel 6, stk. 1, og
ud fra følgende betragtninger:
(1) Efter artikel 3 i forordning (EF) nr. 1577/96 opdeles det maksimale garantiareal mellem linser og kikærter på den ene side og vikker på den anden side, så den uudnyttede del af det ene maksimale garantiareal kan overføres til det andet maksimale garantiareal, inden det fastslås, om der er tale om en overskridelse.
(2) Det maksimale garantiareal for linser og kikærter, jf. artikel 3 i forordning (EF) nr. 1577/96, blev ikke overskredet i 2002/03, mens det maksimale garantiareal for vikker, der blev øget med den uudnyttede del af det maksimale garantiareal for linser og kikærter, blev overskredet med 20,25 % i 2002/03. Støtten i artikel 2, stk. 2, i forordning (EF) nr. 1577/96 bør derfor nedsættes forholdsmæssigt for vikker for det pågældende produktionsår.
(3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
Den endelige støtte for visse bælgplanter fastsættes for produktionsåret 2002/03 til 181,00 EUR/ha for linser og kikærter og til 150,52 EUR/ha for vikker.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 4. december 2002.

Labels: 17
5
6